Marseljeesi (Juva)
1.

 Te eespäin, lapset synnyinmaan,
 jo koitti päivä kunnian.
 Taas täällä hurmelippuaan
 me sorron näämme nostavan,
 me sorron näämme nostavan.
 Kas, saapuu vaino tullen luo,
 soi huudot hurjain joukkojen!
 Pois rinnoiltamme raastaen
 nyt vaimot, lapset surmais nuo!

 Mies, tartu miekkahan! sa taistoriviin saa:
 Eespäin! Eespäin! kun teemme tien, on verta juova maa!
 Eespäin! Eespäin! kun teemme tien, on verta juova maa.

 2.

 Mit’ tahtoo orjain lauma tuo
 ja liitto pattoin, valtiain?
 Tai kelle kahleet kurjat nuo
 ja kaikki miekat vainoojani?
 Ne Ranskaa, meitä varten on!
 Oh, kuin se kiihkoon meidät saa!
 He aikois meitä orjuuttaa
 ja iäks saattaa sortohon!

 Mies, tartu miekkahan! sa taistoriviin saa:
 Eespäin! kun teemme tien, on verta juova maa.

 3.

 Vai hyökkääjät siis vierahat
 lait, säännöt meidän maahan tois?
 Vai palkka joukkoin armeijat
 maan urhot uljaat voittaa vois?
 Oi, taivas! kädet kytketyt
 meit’ ikeen alle taivuttais,
 ja despootitko julmat sais
 tän kansan ohjiin käydä nyt!

 Mies, tartu miekkahan! sa taistoriviin saa:
 Eespäin! kun teemme tien, on verta juova maa.

 4.

 Tyrannius sortuu! – Vaviskaa,
 te herjat, kaikkein inhoomat!
 nyt ilkitöistään palkan saa
 nuo vallanmiehet, murhaajat!
 On valmiit kaikki vastukseen:
 jos surman saiskin urhot nuo,
 maa jälleen ilmi toiset tuo,
 jotk’ käyvät taistoon uudelleen.

 Mies, tartu miekkahan! sa taistoriviin saa:
 Eespäin! kun teemme tien, on verta juova maa.

 5.

 Tää Ranskan taisto, veikot, on!
 Kun milloin miekkain melske lie,
 niin armo uhrein olkohon:
 vain pakko heidät taistoon vie.
 Mut hän, tuo hurja kruunupää,
 mut rikoskumppanit Bouillén,
 nuo tiikeritpä pentuineen,
 jotk’ äidin rintaa veristää – –!

 Mies, tartu miekkahan! sa taistoriviin saa:
 Eespäin! kun teemme tien, on verta juova maa.

 6.

 Sa into, rakkaus synnyinmaan,
 tuo tarmo käsiin kostajain!
 Jää, vapaus kallis, johtamaan,
 kun käymme päin, sua puolustain!
 Oi, saakoon teille taistelun
 nyt voitto viemään lippuas,
 ja kuollen nähköön sortajas
 maan kunnian ja riemus sun!

 Mies, tartu miekkahan! sa taistoriviin saa:
 Eespäin! kun teemme tien, on verta juova maa.

Suom. Valter Juva.

Lähde: Työväen Laulukirja. 1917. Kahdeksas painos. Työväen Sanomalehti O.-Y., Helsinki.

Claude Joseph Rouget de Lisle
Laulut
Valter Juva
1917